องค์การตลาดเพื่อเกษตรกร เปิดพื้นที่จำหน่ายสินค้าเกษตรเกรดคุณภาพ สร้างช่องทางให้แก่เกษตรกรมีรายได้เพิ่ม
องค์การตลาดเพื่อเกษตรกร (อ.ต.ก.) จัดกิจกรรมสินค้าเกษตรเกรดคุณภาพ ตั้งแต่วันที่ 19 สิงหาคมที่ผ่านมา ถึงวันที่ 26 กันยายนนี้ ณ ตลาด อ.ต.ก. บริเวณพื้นที่ทางเดินริมคลองบางซื่อ ตั้งแต่โซน 3 ถึง โซน 12 กิจกรรมดังกล่าวจัดขึ้นตามโครงการส่งเสริมตลาดผู้บริโภคผลไม้ไทย กระทรวงเกษตรและสหกรณ์ เพื่อสร้างช่องทางการจำหน่ายผลไม้สดและผลไม้แปรรูป ช่วยกระจายผลผลิตผลไม้จากแหล่งปลูกสู่ผู้บริโภคโดยตรง เพิ่มช่องทางการตลาด สร้างรายได้ให้เกษตรกร วิสาหกิจชุมชน สถาบันเกษตรกร ตลอดจนเป็นการประชาสัมพันธ์ผลผลิตให้เป็นที่รู้จักของผู้บริโภคมากยิ่งขึ้นอ.ต.ก. คัดสรรสินค้าเกษตรเกรดคุณภาพทั้งผลไม้สดและผลไม้แปรรูปหลากหลายชนิด จากเกษตรกร สถาบันเกษตรกร มาจำหน่ายสู่ผู้บริโภคโดยตรง ในราคาที่เหมาะสม อาทิ มะม่วงน้ำดอกไม้ลำไย น้อยหน่าเพชรปากช่อง แก้วมังกรภูเรือ ฝรั่งกิมจู ฝรั่งหงเป่าสือ ส้มโอทองดี มะพร้าวน้ำหอม มะละกอฮอลแลนด์ กล้วยน้ำว้า มะม่วงอบแห้ง ลำไยอบแห้ง และพืชผักสวนครัวมากมายพิเศษ!!! กิจกรรมภายในงานฯ แจกคูปองเงินสด 50 บาท เพียงกด Like &amp; Share เพจ อตก เดลิเวอรี่ เพื่อใช้เป็นส่วนลดภายในงานได้อีกด้วย ขอเชิญชวนทุกท่านมาร่วมกันสนับสนุนผลไม้ไทยเพื่อช่วยเหลือและสนับสนุนเกษตรกรไทย